CELEX: 32021R1891
Language: lv
Date: 2021-10-26 00:00:00
Title: Komisijas Regula (ES) 2021/1891 (2021. gada 26. oktobris), ar ko attiecībā uz dzīvnieku izcelsmes blakusproduktu un atvasināto produktu importēšanu Savienībā un tranzītu caur to groza Regulas (ES) Nr. 142/2011 XIV un XV pielikumu (Dokuments attiecas uz EEZ)

29.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 384/84
               
            
         KOMISIJAS REGULA (ES) 2021/1891
         (2021. gada 26. oktobris),
         ar ko attiecībā uz dzīvnieku izcelsmes blakusproduktu un atvasināto produktu importēšanu Savienībā un tranzītu caur to groza Regulas (ES) Nr. 142/2011 XIV un XV pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (“Dzīvnieku izcelsmes blakusproduktu regula”) (1), un jo īpaši tās 41. panta 3. punkta pirmo un trešo daļu un 42. panta 2. punkta a), b) un d) apakšpunktu,
         tā kā:
         
                     (1)
                  
                  
                     Komisijas Regula (ES) Nr. 142/2011 (2) nosaka īstenošanas pasākumus attiecībā uz Regulā (EK) Nr. 1069/2009 noteiktajiem sabiedrības un dzīvnieku veselības noteikumiem, kas piemērojami dzīvnieku izcelsmes blakusproduktu un atvasināto produktu laišanai tirgū un eksportam, arī veselības sertifikātu paraugus un to trešo valstu sarakstus, no kurām atļauts importēt un tranzītā caur Savienību vest dzīvnieku izcelsmes blakusproduktu un atvasinātu produktu sūtījumus.
                  
               
                     (2)
                  
                  
                     Konkrētāk, Regulas (ES) Nr. 142/2011 XIV pielikuma II nodaļa nosaka īpašas prasības attiecībā uz dzīvnieku izcelsmes blakusproduktu un atvasināto produktu sūtījumu importēšanu Savienībā un tranzītu caur to, kuri paredzēti lauksaimniecības dzīvniekiem, izņemot kažokzvērus, izmantošanai ārpus barības ķēdes. Šādiem sūtījumiem cita starpā jāatbilst noteikumiem, kas izklāstīti minētās nodaļas 1. iedaļas 2. tabulā.
                  
               
                     (3)
                  
                  
                     Konkrētāk, 2. tabulas 14. rindā cita starpā ir iekļauts to trešo valstu saraksts, no kurām Savienībā atļauts importēt un tranzītā caur Savienību pārvadāt dzīvnieku izcelsmes blakusproduktu un atvasināto produktu sūtījumus, kas paredzēti izmantošanai ārpus barības ķēdes, tai skaitā sūtījumus ar kažokādām atvasinātu produktu ražošanai, trešās kategorijas materiāliem, kas minēti Regulas (EK) Nr. 1069/2009 10. panta n) punktā. Dažas dalībvalstis ir pieprasījušas grozīt 2. tabulas 14. rindu, lai iekļautu to trešo valstu sarakstu, no kurām Savienībā atļauts importēt kažokādas atvasināto produktu ražošanai. Tāda trešo valstu saraksta, no kurām Savienībā atļauts importēt no kažokzvēriem iegūtus produktus, nav, taču Komisijas Īstenošanas regulā (ES) 2021/404 (3) ir iekļauts to trešo valstu, teritoriju vai to zonu saraksts, no kurām Savienībā atļauts ievest svaigas nagaiņu gaļas sūtījumus. Pēc dalībvalstu lūguma izvērtēšanas jāatzīst, ka šādu trešo valstu sarakstu, no kurām Savienībā ir atļauts importēt kažokādas atvasināto produktu ražošanai, 2. tabulas 14. rindā iekļaut ir lietderīgi. Tā kā trešās valstis, no kurām Savienībā ir atļauts ievest svaigu nagaiņu gaļu, piedāvā augsta līmeņa oficiālās kontroles un sabiedrības un dzīvnieku veselības aizsardzību, ir lietderīgi atļaut no šīm trešām valstīm importēt kažokādas atvasināto produktu ražošanai.
                  
               
                     (4)
                  
                  
                     Tāpēc Regulas (ES) Nr. 142/2011 XIV pielikums būtu attiecīgi jāgroza.
                  
               
                     (5)
                  
                  
                     Turklāt Regulas (ES) Nr. 142/2011 XV pielikuma 3. nodaļas F daļā un 8. nodaļā ir sniegti veterināro sertifikātu paraugi tādu dzīvnieku izcelsmes blakusproduktu importēšanai Savienībā vai vešanai tranzītā caur to, kuri paredzēti lolojumdzīvnieku barības ražošanai, kā arī tādu, kurus attiecīgi izmanto vajadzībām ārpus barības aprites vai par tirdzniecības paraugiem. Šajos veterināro sertifikātu paraugos cita starpā ir ietverta prasība, ka dzīvniekiem, no kuriem dzīvnieku izcelsmes blakusprodukti iegūti, 40 dienas pirms kaušanas jābūt turētiem vienā saimniecībā. No dzīvnieku veselības viedokļa šāds 40 dienu pirmskaušanas uzturēšanās periods nodrošina neapstrādātu dzīvnieku blakusproduktu drošumu tad, kad tie tiek importēti Savienībā. Saskaņā ar Pasaules Dzīvnieku veselības organizācijas standartiem vislabvēlīgākais dzīvnieku veselības statuss ir brīvums no mutes un nagu sērgas (bez vakcinācijas), un svaigas gaļas sūtījumus no trešām valstīm, kam ir šāds dzīvnieku veselības statuss, ir atļauts importēt Savienībā un vest caur to tranzītā bez šāda 40 dienu uzturēšanās perioda, ja vien šie sūtījumi atbilst visām pārējām dzīvnieku veselības prasībām. Noteiktas trešās valstis, kas ir brīvas no mutes un nagu sērgas (bez vakcinācijas), ir lūgušas Komisijai atļaut no tām Savienībā importēt nepārstrādātus dzīvnieku izcelsmes blakusproduktus bez 40 dienu pirmskaušanas uzturēšanās perioda. Dzīvnieku veselības nosacījumi attiecībā uz dzīvnieku izcelsmes blakusproduktu importēšanu būtu jāsaskaņo ar dzīvnieku veselības prasībām, kas attiecībā uz svaigas gaļas ievešanu Savienībā ir noteiktas ar Īstenošanas regulu (ES) 2021/404.
                  
               
                     (6)
                  
                  
                     Tātad būtu attiecīgi jāgroza to veterināro sertifikātu paraugi, kas paredzēti dzīvnieku izcelsmes blakusproduktiem lolojumdzīvnieku barības ražošanai (sniegti Regulas (ES) Nr. 142/2011 XV pielikuma 3. nodaļas F daļā) un paredzēti dzīvnieku izcelsmes blakusproduktiem, kas izmantojami vajadzībām ārpus barības aprites vai par tirdzniecības paraugiem (sniegti minētās regulas XV pielikuma 8. nodaļā).
                  
               
                     (7)
                  
                  
                     Turklāt Regulas (ES) Nr. 142/2011 VIII pielikuma V nodaļa paredz, ka atvasināti produkti no 1. vai 2. kategorijas materiāla būtu neizdzēšami jāmarķē ar ķīmisku marķieri, lai tie nenonāktu barības apritē un lai būtu nodrošinātas barības oficiālās kontroles. Attiecībā uz 3. kategorijas kausētiem taukiem prasība par marķēšanu ar ķīmisku marķieri nav izvirzīta. Tāpēc jālabo kļūdainais formulējums veterinārā sertifikāta paraugā, kurš sniegts minētās regulas XV pielikuma 10. nodaļas B daļā un vajadzīgs, lai importētu kausētus taukus, kas nav paredzēti lietošanai pārtikā un ir izmantojami noteiktām vajadzībām ārpus barības aprites un ko paredzēts nosūtīt uz Eiropas Savienību vai vest caur to tranzītā.
                  
               
                     (8)
                  
                  
                     Tāpēc Regulas (ES) Nr. 142/2011 XV pielikums būtu attiecīgi jāgroza.
                  
               
                     (9)
                  
                  
                     Lai nepieļautu tirdzniecības traucējumus, šai regulai būtu jāparedz pārejas periods, kurā preces, uz ko attiecas Regulā (ES) Nr. 142/2011 izdarītie grozījumi, ar šo regulu būtu joprojām jāpieņem importēšanai Savienībā un vešanai tranzītā caur to, ja vien šīs preces atbilst prasībām, kas bija noteiktas Regulā (ES) Nr. 142/2011 pirms grozījumiem, kuri izdarīti ar šo regulu.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 142/2011 XIV un XV pielikumu groza saskaņā ar šīs regulas pielikumu.
         
         
            2. pants
            Pārejas periodā līdz 2022. gada 31. maijam importēšanai Savienībā un vešanai tranzītā caur to joprojām tiek pieņemti dzīvnieku izcelsmes blakusproduktu un atvasināto produktu sūtījumi, kam pievienots veterinārais sertifikāts, kurš ir pienācīgi aizpildīts un parakstīts saskaņā ar attiecīgo veterinārā sertifikāta paraugu, kas noteikts Regulas (ES) Nr. 142/2011 XV pielikuma 3. nodaļas F daļā, 8. nodaļā vai 10. nodaļas B daļā redakcijā, kura bija piemērojama pirms šīs regulas 1. pantā paredzētajiem grozījumiem, ja vien šādi veterinārie sertifikāti vai deklarācijas ir pienācīgi aizpildīti un parakstīti ne vēlāk kā 2022. gada 31. martā.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 26. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 300, 14.11.2009., 1. lpp.
         
         
            (2)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
         
            (3)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).
      
      
         
            PIELIKUMS
            Regulu (ES) Nr. 142/2011 groza šādi:
            
                        1)
                     
                     
                        XIV pielikuma II nodaļas 1. iedaļas 2. tabulas 14. rindas slejā “Trešo valstu saraksti” pievieno šādu d) punktu:
                        
                                    “d)
                                 
                                 
                                    Attiecībā uz kažokādām atvasinātu produktu ražošanai:
                                 
                              trešās valstis, kas norādītas Komisijas Īstenošanas regulas (ES) 2021/404 (*1) XIII pielikuma 1. daļā un no kurām atļauts Savienībā ievest svaigu nagaiņu gaļu.
                        
                           (*1)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).”;"
                        
                     
                  
                        2)
                     
                     
                        XV pielikumu groza šādi:
                        
                                    a)
                                 
                                 
                                    pielikuma 3. nodaļas F daļu aizstāj ar šādu:
                                    “3. NODAĻAS F DAĻA
                                    
                                       Veterinārais sertifikāts
                                    
                                    
                                       Dzīvnieku izcelsmes blakusproduktiem (3) lolojumdzīvnieku barības ražošanai, kas paredzēti nosūtīšanai uz vai tranzītam caur (2) Eiropas Savienību
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    b)
                                 
                                 
                                    pielikuma 8. nodaļu aizstāj ar šādu:
                                    “8. NODAĻA
                                    
                                       Veterinārais sertifikāts
                                    
                                    
                                       Dzīvnieku izcelsmes blakusproduktiem, kas izmantojami vajadzībām ārpus barības aprites vai par tirdzniecības paraugiem (2) un kas paredzēti nosūtīšanai uz vai tranzītam caur (2) Eiropas Savienību
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    c)
                                 
                                 
                                    pielikuma 10. nodaļas B daļu aizstāj ar šādu:
                                    “10. NODAĻAS B DAĻA
                                    
                                       Veterinārais sertifikāts
                                    
                                    
                                       Kausētiem taukiem, kas nav paredzēti lietošanai pārtikā un ir izmantojami noteiktām vajadzībām ārpus barības aprites un ko paredzēts nosūtīt uz vai vest tranzītā caur (2) Eiropas Savienību
                                    
                                    
                                       
                                    
                                       
                                    
                                       
                                    
                                       
                                    
                                       ”.
                                 
                              
                  
               (*1)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).”;”